
SVETI KRIZNI PUT. 


Bogoljubni kršćani uvijek su Štovali 
ona sveta mjesta, gdje nas je Gospodin 
naš spasao od vječne smrti. Tako su već 
prvi kršćani poslije uzašašća Gospodnje¬ 
ga na različit način iskazivali štovanje 
putu posvećenu mukom našega Spasite¬ 
lja. Kad su čuli kršćani iz drugih zemalja 
kako Jerusalemki kršćani štuju sveta 
mjesta, pojavila se i u njima želja, da se 
pomole Gospodinu na onim mjestima, 
gdje nas je mukom svojom otkupio. Tako 
nam pripovijeda sv. Jeronim, da su u 
njegovo doba dolazili pobožni kršćani iz 
dalekih krajeva u Jerusalem i ondje se 
molili na svetom putu, što ga je Spasi¬ 
telj prošao noseći sv. križ. Iz tih pobož¬ 
nih pohađanja sv. mjesta razvila se po- 
božnost sv. križnoga puta. Vraćajući se 
.naime pobožni kršćani iz Svete Zemlje 

željeli su da i kod kuće imaju barem u 
slikama neke događaje iz muke Isusove. 
Tako je dominikanac Alvarije vrativši 
se iz Jerusalema naslikao put na Gol¬ 
gotu u više slika. Pred ovakvim bi sli¬ 
kama vjernici molili, promatrali muku 
Isusovu i zahvaljivali mu za dobročin¬ 
stva. Iz početka nije bilo upravo 14 po¬ 
staja, kako je to danas, već je svako mo¬ 
gao sebi razdijeliti križni put na više ili 
manje postaja, kako mu je bilo drago. 
Istom su u 13. vijeku razdijelili časni oci 
Franjevci križni put na 14 postaja. Kad 
su Franjevci dobili upravu svetoga gro¬ 
ba, raširio se ovakav križni put po čita¬ 
vom kršćanskom svijetu. Vjernici su vrlo 
zamilovali ovu pobožnost, pa je zato i 
danas malo koja crkva, gdje nebi bilo 
križnoga puta. Rijetko ćeš naći kraj, 
gdje se ne bi rado vršila ova pobožnost. 

Prigrli i ti, kršćanska dušo, tu svetu 
pobožnost ! A kako da je ne prigrliš, kad 
ti je ona kratak i siguran put, kako ćeš 
bolje spoznati i ljubiti Gospodina ! 

Izvršujući tu pobožnost promatraš 
svoga Spasitelja na raznim postajama. 
Na svakoj postaji prikazuje ti se nje¬ 
gova velika strpljivost, blagost i ljubav 

uz veliko milosrđe, pravednost i mu¬ 
drost Božju. Od kolike je koristi proma¬ 
tranje muke Isusove, neka nam pokaže 
život sv. Elizabete, kćeri kralja Ugar¬ 
skoga ! Jednom dođe ova sveta knegi- 
nja u crkvu sva u zlatu i pogleda na ras¬ 
petoga Isusa. Jedan jedini pogled na bol- 
nog i zapuštenog Isusa tako gane kne- 
gi nj u, da je došavši kući odbacila sa sebe 
zlato i obukla pokorničko ruho. Tako 
ćeš može biti s vremenom učiniti i ti, 
mili kršćanine, budeš li dostojno izvrši- 
vao pobožnost svetoga križnoga puta. 

Promatranje muke Isusove jači nas, 
da lakše snosimo svoje nevolje i nesreće. 
Kad nas snađu boli i nevolje ovoga ži¬ 
vota, gdje ćemo naći utjehu ? Gdje dru¬ 
gdje, nego u muci Gospodnjoj ? Kad pro¬ 
matramo, kako Gospođin naš trpi drago¬ 
voljno smrtne muke za nas grješnike, 
tad snosimo i mi lakše svoj« nevolje. 

Promatranje muke Isusove raspaljuje 
u nama i ljubav k bližnjemu. Kad mo¬ 
trimo, kako Spasitelj naš trpi strašne 
boli i samu smrt, samo da čovječji rod 
spase od vječne propasti, sili nas nešto, 
da i mi po primjeru njegovu pomognemo 
svomu bližnjemu, ako se nalazi u ne- 

volji. Drugi predmet našega promatra¬ 
nja u svetom križnom putu jest križ, što 
ga je Gospodin morao nositi. 

Prije smrti Isusove bio je križ sramo¬ 
ta ; ali kad je Isus, Sin Boga živoga, na 
njemu umro, posvećen je taj križ nevi¬ 
nom krvlju Jaganjca Božjega. Kraljevi 
i carevi daju prisizati sebi vjernosti po¬ 
slušnost pred križem cijeneći ga više, 
nego sve zlato i bogatstvo ovoga svije¬ 
ta. — Poslije smrti Isusove postao je 
sveti križ za nas drvo života, na kom je 
sam Život umro, da spase nas od smrti 
vječne ; on je postao za nas nebeska duga, 
koja nam javlja radost razvedrena neba ; 
on je postao žrtvenik, na kom je Isus 
svome Ocu prikazao najmiliju Žrtvu pa¬ 
ljenicu i žrtvu mirotvornu. Mojsije je 
podigao u pustinji mjedenu zmiju, da 
svaki Israelac, kojega je ujela otrovnica 
zmija, pogledavši na mjedenu zmiju oz¬ 
dravi. Ona je mjedena zmija bila slika 
Spasiteljeva. Israelci ujedeni od zmije 
pogledali bi na mjedenu zmiju puni ufa¬ 
nja, da će se spasti od smrti vremenite ; 
koliko više moramo mi pogledati na križ 
s čvrstim pouzdanjem, da ćemo se po 
njemu spasti od smrti vječne ! 




Dragi kršćani ! Neka nas ovo malo 
riječi ponuka, da što Češće i što pobož- 
nije obavljamo pobožnost svetoga križ¬ 
noga puta. Obavljajmo je, kad možemo ! 
Na to nas sili već i zahvalnost, koju smo 
dužni svomu Gospodinu. Velika su nje¬ 
gova dobročinstva : On nas je stvorio, 
On nam daje svaki dan nebrojene mi¬ 
losti, On nas je vlastitom svojom krvlju 
otkupio. Ovo njegovo najveće dobro¬ 
činstvo, naše spasenje, dužni smo često 
slaviti, a slavimo ga napose onda, kad 
izvršujemo pobožnost svetoga križnoga 
puta. Izvršujmo je što dostojnije, jer je 
ta pobožnost kao vrtić, koji to ljepše 
rodove donosi, što se bolje obrađuje. 





OPROSTI 

ZA POBOŽNOST SVETOGA KRIŽNOGA PUTA 
1 POGODBE, POD KOJIMA SE TI OPROSTI 
MOGU DOBITI. 

Po papinskim pismima i ustanovama svi 
oni, koji u pravoj namisli i s pravim srcem 
obave pobožnost svetoga križnoga puta do¬ 
bivaju sve oproste, što su podijeljeni vjer¬ 
nima, koji osobno pohađaju sveta mjesta u 
Jerusalemu. Svi se ti oprosti mogu namije¬ 
niti pokojnicima. Ima pak mnogo potpunih 
i nepotpunih oprosta, koje je zabranjeno na¬ 
pose isticati ili ih po postajama pisati. 

Kao Što svaki oprost, tako se i oprosti za 
pobožnost svetoga križnoga puta dobiva samo 
uz neke pogodbe. Evo tih pogodbi. 

Prva pogodba za oproste pobožnost sve¬ 
toga križnoga puta jest, da si u milosti po- 
svećujućoj, t. j. da nijesi u smrtnom grijehu. 
Da pak posve dostojno izvršiš tu svetu po 
božnost, te da se po mogućnosti očistiš i od 
malih grijeha, u koje i pravednik češće pada 
dobro je, da prije, nego li započneš pobož¬ 
nost svetoga križnoga puta, u sebi probudiš 
pokajanje. 

Nužna je nadalje pogodba, da imamo ove 
dvije dobre nakane: da želimo postati dio¬ 
nici oprosta, što ih sv. mati Crkva za iz- 

vršivanje ove pobožnosti podijelila, i da smo 
spremni ispuniti svaku drugu pogodbu, koja 

se zahtijeva. ...... 

Treća je pogodba, da kod pohađanja tili 

četrnaest postaja promatramo muku Isu¬ 
sovu. Za vjernike, koji ne mogu mnogo pro¬ 
matrati, dovoljno je, da pobožno misle na 
muku Isusovu, a osim toga im se preporuča, 
da pred svakom postajom izmole po Oče¬ 
naš i Zdravu Mariju, premda pravo uzevši 
ni to nije dužnost. Treba zatim da pohodimo 
svih četrnaest postaja ne ispustivši ni jedne 
i da toga ne prekidamo, osim ako je potrebno, 
da slušamo svetu misu, da se ispovjedimo ili 

pričestimo. . . . 

Ako veća množina vjernika^ u punoj crkvi 

obavlja pobožnost svetoga križnoga P u | a > ne 
zahtijeva se, da idemo od jedne postaje k dru¬ 
goj nego se u tom slučaju preporuča, da usta- 
nemo i opet kleknemo, ili da se barem okre¬ 
nemo prema postaji, pred kojom se moli. Samo, 
koji naprijed moli, može ići od postaje do po- 


St ^Da se dobiju oprosti, potrebito je napokon 
da četrnaest postajnih križića upravo za to 
određeni svećenik blagoslovi. Slike kod po¬ 
jedinih postaja nijesu nužne, te imaju samo 
tu svrhu, da se njima živahnije prikaze muka 

i smrt našega Gospodina. . „ 

Ako tko nema zgode, da obavi pobožnost 
svetoga križnoga puta pred blagoslovljenim 




postajama, onda je dosta, da pobudi u sebi 
dobru nakanu, da se pokaje za svoje grijehe, 
da uzme u ruke križ blagosloven od sveće¬ 
nika, koji ima za to ovlast, da moli uz raz¬ 
matranje muke Isusove četrnaest Očenaša i 
četrnaest Zdravih Marija i Slava Ocu za četr¬ 
naest postaja svetoga križnoga puta, pet Oče¬ 
naša i pet Zdravih Marija i Slava Ocu na čast 
svetih pet rana Spasiteljevih i jedan Očenaš 
i jednu Zdravu Mariju i Slava Ocu na nakanu 
svetoga Oca. Osim toga treba čovjek da za 
svaku postaju po jedan put klekne i ustane 
ili, ako toga poradi bolesti, slabosti ili kojega 
drugoga valjanoga razloga ne bi mogao, da 
se barem nešto makne. 

Blagosloveno propelo može upotrebljavati 
samo ona osoba, za koju je upravo propelo 
blagosloveno, ali mogu s njom zajedno i druge 
osobe obaviti pobožnost i steći oproste. Ako 
se više puta na dan moli sveti križni put, to 
se svaki put mogu dobiti oprosti. 

Oni, koji su teško bolesni, pa ne bi mogli 
da mole dvadeset puta Očenaš i Zdravu Ma¬ 
riju, mogu postati dionici oprosta, ako po- 
menuti križ drže u ruci, pa mjesto dvadeset 
Očenaša izmole čin pokajanja i reku : „Tebe 
dakle molimo, priteci u pomoć slugama svojim, 
koje si dragocjenom svojom krvlju otkupio.” 
Tu povlasticu za teško bolesne dao je na za¬ 
molbu 0. Generala Franjevačkoga Pijo IX. apo¬ 
stolskim pismom (breve-o)m od 18. prosinca 1877. 




POBOŽNOST SVETOGA KRIŽNOGA PUTA 

(Od sv. Leonarda a Portu Mauritio.) 

Pripravna molitva. 

Nebeski Oče moj i Ljubim te nada sve, jer 
si ti najveće dobro i neizmjerno milosrdan. 
Koliko znam i mogu, kajem se za sve grijehe 
svoje. Najviše me boli, što sam ikada uvrijedio 
neizmjernu dobrotu tvoju, čvrsto odlučujem, 
da ću se u buduće čuvati svakoga grijeha i 
grješne prigode. Sve, što u ovoj svetoj pobož- 
nosti činim, molim i promatram, prikazujem 
tebi na slavu i žrtvujem na onu nakanu, koju je 
Spasitelj moj na ovom bolnom putu imao. Po 
njegovim zaslugama, molim te, udijeli mi, da se 
pravo pokajem radi svojih grijeha, da pravo 
ćutim muku njegovu, i da budem dionik oprosta, 
koji se daju za ovu svetu pobožnost. Ove oproste 
ujedno prikazujem kao zadovoljštinu za one 
žive i mrtve za koje sam dužan to činiti po 
pravdi, od običaja ili iz ljubavi. Čvrsto se ufam, 
da će neizmjerno milosrđe tvoje uslišiti moju 
molbu. Amen. 

Staše plačuć’ tužna Mati 
Polag križa, kada pati. 

Sin na križu viseći. 

I. POSTAJA. 

Isusa osuđuju na smrt. 


V. — Klanjamo ti se, Gospodine Isuse 
Kriste, i blagoslivljamo te. 

R. — Jer si po svojem svetom križu 
otkupio svijet. 



Razmotri divnu poniznost i poniženje 
Isusa, kako je nedužan, bez ikakva oprav¬ 
danja, saslušao i primio nepravednu 
osudu. — Tvoji su grijesi oni lažni svje¬ 
doci, koji su prouzročili osudu ; tvoje su 
psovke na Boga i bližnjega tvoga sklo- 



















— 13 — 

nule nepravednog suca, da je tu osudu 
izrekao. — Obrati se dakle k tvomu lju¬ 
bavi punomu Bogu, te vapi više srcem, 
nego li ustima : 

Isuse moj, klanjam se tvojoj božan¬ 
skoj strpljivosti, kojom si primio nepra¬ 
vednu smrtnu osudu sa bezbožnog sudi¬ 
šta Pilatova i molim te, da po zaslu¬ 
gama ove svete krjeposti izbrišeš pred 
svojim strašnim sudištem onu pravednu 
osudu vječne smrti, koju su grijesi jezika 
moga već tako često zavrijedili, te mi 
milostiv budi na koncu života moga. — 
Amen. 

Očenaš — Zdravo Marijo — Slava Ocu. 

Smiluj nam se, Gospodine ! — Smiluj 
nam se ! 

Koje dušu tugujuću 
I pregorko uzdišuću 
Mač je britki prošao. 

II. POSTAJA. 
Isusu nameću križ. 


V. — Klanjamo ti se, Gospodine Isuse 
Kriste, i blagoslivljamo te. 

R. — Jer si po svojem svetom križu 
otkupio svijet. 



Promotri, kako predobri Otkupitelj 
pun čeznuća uzima sveti križ, s kolikom 
li strpljivošću podnosi pogrde i udarce 
opake svjetine. — Ti pak u svem nestr¬ 
pljiv bježiš križ i zaboravljaš, da se bez 
križa nemamo nebu nadati. — Okaj s toga 

svoju sljepotu, te se obrati k Spasitelju 
svomu, koji je za tebe uzeo križ i moli 
uzdišući : 

Ne dolikuje tebi, Isuse moj, već meni 
ovaj križ! Veličam neizmjernu ljubav, 
s kojom si iz milosrđa prama meni uzeo 
na svoja izranjena leđa ovaj teški križ, 
koji su ti grijesi svijeta pripravili. Molim 
te, udijeli i meni jakost i milost, da križ 
svojih patnja na putu svijeta trnjem 
obasutom strpljivo nosim, te se nikad 
na tebe ne potužim i od tvoje se volje 
ne odijelim. Amen. 

Očenaš — Zdravo Marijo — Slava Ocu. 

Smiluj nam se, Gospodine ! — Smiluj 
nam se ! 




O koliko rastužena 
Bješe ona preblažena 
Majka Sina jedinog 1 

III. POSTAJA. 

Isus pada prvi put pod križem. 

— 

V. — Klanjamo ti se, Gospodine Isuse 
Kriste, i blagoslivljamo te. 

R. — Jer si po svojem svetom križu 
otkupio svijet. 



Razmotri, kako je trpeći Otkupitelj, 
oslabljen mnogim gubitkom krvi, prvi- 
put pao na zemlju. Gledaj, kako ga ne¬ 
milosrdno muče, ćuškajući ga i turajući 
a strpljivi Isus ne otvara usta svojih. — 
On trpi, On šuti, dok se ti na svaku i naj- 

manju bol odniali tužiš, glasno mrmljaš 
i nepromišljeno huliš. — Ostavi se već 
jednom jadne svoje nestrpljivosti i po¬ 
tajne oholosti, pa se moli izmučenomu 
svomu Otkupitelju : 

0 Isuse moj ! U svoj poniznosti cje¬ 
livam ovo tlo, koje si ti bolno padnuvši 
pod teškim križem svojom krvi natopio. 
Po zaslugama bol noga pada, što si ga 
ovdje pretrpio, molim te, ne daj, da iz¬ 
gubim ljubav tvoju i milost tvoju. Iz¬ 
gubim li je pako krivnjom svojom, to te 
molim, podigni me odmah očinskim svojim 
milosrđem. Amen. 

Očenaš — Zdravo Marijo — Slava Ocu. 

Smiluj nam se, Gospodine ! — Siniluj 
nam se ! 

Koja tužeć i cvileći 
Drhtala je sva videći 
Muke Sina časnoga. 

IV. POSTAJA. 

Isus susreta svoju svetu Majku. 


V. — Klanjamo ti se, Gospodine Isuse 
Kriste i blagoslivljamo te. 

r. — jer si po svojem svetom križu 
otkupio svijet. 



Oj, kolika je bol probila srce Isusovo, 
kolikom li se ‘ grozom napunilo srce Ma¬ 
rijino, kad se ovdje sretoše ! — Ti neza¬ 
hvalna dušo — vapije rascviljena Maj¬ 
ka, — čime te je moj Isus uvrijedio ? — 
Čime te je uvrijedila jadna Majka moja . 

— tuži se tugom ganuti Isus. Oj, ostavi 
se grijeha, koji nam tolike boli uzroci ! 
_ A ti ? Što odgovaraš ti ? Sa skruše¬ 
nim srcem moli : 

Božanski Sine Marijin ! Sveta Majko 
moga preljubaznoga Isusa ! Ponižen grije¬ 
sima svojim moram priznati, da sam 
ia pripravio mač, koji je probo presveta 
srca vaša. Pun stida i kajanja molim 
vas, oprostite mi ! Nikada ne ću zabo¬ 
raviti na bolni vaš susret, ne zaboravite 
ni vi na me, nego u čas smrtni dođite 
milostivo u susret duši mojoj. Amen. 

Oče naš — Zdravo Marijo — Slava Ocu. 

Smiluj nam se, Gospodine ! — Smiluj 
nam se ! 

Koji čovjek može biti. 

Da ne plače, i vidjeti. 

Nju u takvoj žalosti ? 

V. POSTAJA. 

Simon Cirenac pomaže Isusu nositi križ. 


V. — Klanjamo ti se, Gospođine Isuse 
Kriste, i blagoslivljamo te. 

R. — Jer si po svojem svetom križu 
otkupio svijet. 



Promisli ovdje, da si ti kao Simon 
Cirenac, koji samo na oko i zlovoljno 
nosiš križ, jer si se odviše prilijepio za 
prolazne zemaljske stvari. Podigni se 
već jednom i olakšaj Otkupitelju svomu 
teško njegovo breme time, što ćes ne 

• 

samo dragovoljno i od srca sve nevolje, 
koje ti ruka Božja šalje, strpljivo pri¬ 
mati, nego što ćeš biti pripravan za njih 
i zahvaliti Bogu svojemu. Moli dakle : 

Isuse moj ! Stidim se, promatrajući 
opiranja Simona Cirenca, kad ti je morao 
pomoći nositi križ, i molim te radi za¬ 
sluga neizmjerne ljubavi tvoje ne daj, da 
se ikada ozlovoljim pod teretom svojih 
muka ili da očajam, nego daj, da u tom 
čast svoju tražim, što križem opterećen 
tebe slijedim. Amen. 

Očenaš — Zdravo Marijo — Slava Ocu. 

Smiluj nam se, Gospodine ! — Smiluj 
nam se ! 

Tko je, da se ne rascvili 
Misleć, kako gorko cvili 
Majka žaleć Sinka svog ? 

VI. POSTAJA. 
Veronika pruža Isusu rubac. 


V. — Klanjamo ti se, Gospodine Isuse 
Kriste, i blagoslivljamo te. 

r. — jer si po svojem svetom križu 
otkupio svijet. 



Promatraj u ovom rupcu presveto 
lice Spasitelja svoga. Ljubi Otkupitelja 
svoga i s ljubavlju utisni sebi u srce sliku 
njegovu. 6, kako bi bio sretan, kad bi 
noseći tu sliku u srcu svojem živio i 

umro ! Da budeš dakle dionikom tolike 
sreće, moli Gospodina svoga ovako : 

Isuse moj ! Divim se velikodušnom 
sažaljavanju Veronikinu, s kojim je bez 
straha stupila među tvoje neprijatelje 
pune mržnje, da otare krvlju i znojem 
obliveno lice tvoje. Molim te, da mi po 
zaslugama te lijepe hrabrosti udijeliš ja¬ 
kost, da uzmognem svaki ljudski strah 
nadvladati, te stazom tvojih zapovijedi 
odvažno stupati. Amen. 

Očenaš — Zdravo Marijo — Slava Ocu. 

Smiluj nam se, Gospodine ! — Smiluj 
nam se ! 

Zarad grijeha svoga puka 
Vidi ona njeg u mukah 
Oštrom biču podložna. 

VII. POSTAJA. 

Isus pada drugi put pod križem. 


V. _ Klanjamo ti se, Gospodine Isuse 
Kriste, i blagoslivljamo te. 

r _ Jer si po svojem svetom križu 

otkupio svijet. 



Promatraj, kako ovdje na zemlji leži 
Spasitelj tvoj strven od boli, kako ga 
neprijatelji nogama gaze, a svjetina mu 
se ruga i podsmijeva. — Oholost tvoja 
prouzročila je taj pad. Ponositost tvoja 
bacila ga na zemlju. — Prigni vec jed- 

nom svoju glavu, okaj oholost svoju, te 
odluči, da ćeš u buduće ponizmji biti. 
Moli se do nogu izmučenomu Spasitelju : 

0 preblagoslovljeni Spasitelju moj ! 
Vidim te doduše, gdje iznemogao ležiš 
na zemlji, ali ti se ipak klanjam kao sve¬ 
mogućemu Bogu svojemu. Molim te, 
uništi oholost moju, iščupaj mi iz srca 
svako grješno častohleplje, da upoznam 
kukavštinu svoju, te svaki prijezir 
s onom poniznošću primim, koja se tebi 
sviđa i tako da postignem sreću, da 
olakšam tvoj teški pad i da s tobom u 
raju do vijeka uzvišen budem. Arnen. 

Očenaš — Zdravo Marijo — Slava Ocu. 

Smiluj nam se, Gospodine ! — Smiluj 
nam se ! 

Vidi Sinka poljubjena 

1 od Oca ostavljena. 

Kad umiruć izdiše. 

VIII. POSTAJA. 

Isus tješi Jerusalemske žene. 

V. — Klanjamo ti se, Gospodine Isuse 
Kriste, i blagoslivljamo te. 

R. — Jer si po svojem svetom križu 
otkupio svijet. 



Razmisli, da s dva razloga moraš 
jadi kovati i to : poradi Isusa, koji radi 
tebe toliko trpi, i poradi samoga sebe, 
nezahvalnice, koji se ne znaš drukčije 
veseliti, nego vrijeđajući njega. Kako 
možeš gledajući tolike boli jošte tako 

bešćutan i nemilostiv biti ? Ne gubi ipak 
pouzdanja, kad vidiš Isusa, kako blago 
i Ijubežljivo susreta uboge žene, pa moli 
sa skrušenim srcem: 

Ljubezni moj Otkupitelju ! Vidim, da 
si se više obazirao na tugu i bol plačućih 
Jerusalemskih žena, nego na bol i gor¬ 
činu pogrdnoga svoga puta pod križem ; 
s toga te molim i za milost, da od srca 
ćutim bol radi muke tvoje, i za milost, 
da se duboko .žalim i skrušeno raskajem, 
pa da po tom na čas smrti moje uzmog- 
neš ti i na mene svrnuti oči svoje pune 
utjehe i milosrđa. Amen. 

Očenaš — Zdravo Marijo — Slava Ocu. 

Smiluj nam se, Gospodine ! — Smiluj 
nam se ! 

Majko vrelo od sladosti. 

Daj, da gorkost od žalosti 
Ćuteć $ tobom proplačem. 

IX. POSTAJA. 

Isus pada treći put pod križem. 


V. — Klanjamo ti se, Gospodine Isuse 
Kriste, i blagoslivljamo te. 

R. — Jer si po svojem svetom križu 
otkupio svijet. 



Kako li je bolan i sažaljavanja vrijedan 
bio pad našega Spasitelja pod teretom 
križa ; pa ipak s kolikom odvažnosti, 
s kolikom ustrpljivosti dade se, da ga kao 
jagnje žrtveno Židovi i pogani puni 
ružne osvete natežu, tuku, gaze i po tvr¬ 
dom kamenju navlače ! Gadna li grije- 

% 

ha, koji na takav način zlostavi Sina 
Božjega ! Dušo kršćanska ! Zar ne zaslu¬ 
žuje tako poniženi tvoj Otkupitelj du¬ 
bokog smilovanja i sažaljavanja ? Deder 
dakle, pomoli se Isusu : 

O Spasitelju moj ! Znadem, da te nije 
slabost niti bol treći put na zemlju ba¬ 
cila, već gorka pomisao, da se uzalud 
moraš popeti na krvavi onaj brijeg za 
sve one, koji se ne brinu, da se riješe 
svojih grijeha, koji opet i opet stare grije¬ 
he i opačine počinjaju, koji zločin na 
zločin gomilaju i time tvoje muke po¬ 
većavaju. 

0, dobrostivi Isuse ! Evo me pred 
tvojim nogama skrušena srca i čvrste 
odluke, da život svoj popravim, te uz 
milost tvoju do smrti tebi vjerno služim. 
Amen. 

Očenaš — Zdravo Marijo — Slava Ocu. 

Smiluj nam se, Gospodine ! — Smiluj 
nam se ! 

Čini, da i srce moje 
Gori Ijubeć’ kao tvoje 
Da Isusu ugodim. 

X. POSTAJA. 

Isusa svlače i napajaju žučju i octom. 


V. — Klanjamo ti se, Gospodine Isuse 
Kriste, i blagoslivljamo te. 

R. — Jer si po svojem svetom križu 
otkupio svijet. 



Promatraj, dušo, Isusa svoga, kako je 
izvana sav.* u krvi i u ranama, a iznutra 
ga muči gorka žuč. Gledaj ga, kako si¬ 
lom lišen odijela trpi radi nepristojnih 
tvojih misli, riječi, djela i radi taštine 
tvoje u odijevanju, a radi neumierenosti 

tvoje trpi gorčinu žuči. Zar možeš na 
Otkupitelja svoga bez sažaljavanja i ka¬ 
janja pogledati ? Moli na koljenima pred 
Isusom Kristom : 

Prerascviljeni Isuse moj ! Od svega se 
srca žalostim nad porugom, koju si ti 
pretrpio, kada su te tako javno i na tako 
okrutan način haljina lišili. Molim te, 
udijeli mi radi te boli i poruge milost, 
da se uzmognem taštine i pohlepe za 
užitkom, kao i ludorija ovoga svijeta 
odreći i iz ljubavi prema tebi ruganje i 
preziranje njegovo rado podnositi, da tako 
jednom budem vrijedan vječne rado¬ 
sti u nebu. Amen. 

Očenaš — Zdravo Marijo — Slava Ocu. 

Smiluj nam se, Gospodine ! — Smiluj 
nam se ! 

Sveta Majko, rane tvoga 
Sinka za me raspetoga 
U srce mi utisni. 

XI. POSTAJA. 

Isusa pribžjaju na križ.. 


V. — Klanjamo ti se, Gospodine Isuse 
Kriste, i blagoslivljamo te. 

R. — Jer si po svojem svetom križu 
otkupio svijet. 



Promatraj strašne boli, koje je dobri 
Isus ćutio, kad su mu čavlima nečo¬ 
vječno probijali meso i kosti, živce i žile 
na rukama i nogama. Ne moraš li gleda¬ 
jući takovu bol i muku upoznati veličinu 
grijeha svojih, kad Otkupitelj tvoj probi- 

jenih ruku mora moliti nebeskoga Oca, 
da ga pomiri s tobom ? Pokaži usrdnu 
sućut pravim i skrušenim kajanjem za 
grijehe svoje, te moli s poniznim srcem : 

0 predobri, za mene propeti Isuse ! 
Probij mi i napuni srce svetim strahom 
i ljubavi prama tebi. Pa jer su grijesi 
moji oni čavli, koji te tako kruto na križ 
prikovaše, probudi u meni pravo i skru¬ 
šeno pokajanje i udijeli mi jakost, da ću- 
tila svoja trapljenjem tako ukrotim, da 
me nikada ne prevladaju na propast duši 
mojoj. Amen. 

Očenaš — Zdravo Marijo — SlavaOcu. 

Smiluj nam se, Gospodine ! — Smiluj 
nam se ! 

Da mi srce rana ljutih 
Muku Sinka tvog oćuti, 

Razd’jeli je ti sa mnom. 

XII. POSTAJA. 
Isus umire na križu. 


V. — Klanjamo ti se, Gospodine Isuse 
Kriste, i blagoslivljamo te. 

R. — Jer si po svojem svetom križu 
otkupio svijet. 



Uzdigni oči svoje i gledaj preljublje- 
noga na križ raspetoga Isusa ! Proma¬ 
traj umiruće božansko lice, kako blijedi 
i gine. Slušaj, kako moli za svoje krv¬ 
nike, kako raj obriče onomu, koji ga za 
nj moli, kako predaje Majku svoju skrbi 

vjernoga učenika Ivana, kako dušu svoju 
Ocu izručuje, glavu preklanja i umire. 
Otkupitelj je tvoj za tebe na križu umro. 
0 pazi, da se od križa drukčije ne uda¬ 
ljiš, nego raskajan. Obujmi križ Isusov 
i reci: Slavni Spasitelju moj ! Vidim te 
raspeta i mrtva radi grijeha mojih. Vi¬ 
dim, gdje nebo i zemlja strepi i stenje. 
0 napuni i moje srce dubokom sućuti, 
daruj duši mojoj nadu oproštenja i po¬ 
milovanja. Tebi za ljubav od srca ću 
oprostiti svim neprijateljima svojim; o 
daruj i meni jednoć utjehu i milost, da 
pomiren i sjedinjen s tobom, raspeti 
Spasitelju moj, sretno umrem. Amen. 

Očenaš — Zdravo Marijo — Slava Ocu. 

Smiluj nam se, Gospodine ! — Smiluj 
nam se ! 

Čini. da ja bez prestanka 
Do zadnjega svoga danka 
S tobom plačuć tugujem. 

XIII. POSTAJA. 

Isusa snimlju s križa i polažu svetoj 
Majci u krilo. 

0 

V. — Klanjamo ti se, Gospodine Isuse 
Kriste, i blagoslivljamo te. 

R. — Jer si po svojem svetom križu 
otkupio svijet. 



cviljene Majke, kad je božanskoga Sina 
svoga nagrđena i mrtva u naručje pri 
mila ! Na pogled mnogih njegovih rana 
ponoviše se sve boli svetoga njezina srca. 
Promisli dobro, da su naši grijesi njena 

presvetoga Sina lišili života i time du¬ 
boko ranili materinsko srce njezino, ali 
se i opomeni, da je Marija po žrtvi svoga 
Sina postala utočištem grješnika. Vapi 
dakle k njoj : 

0 Marijo, prerascviljena Majko, kra¬ 
ljice mučenika ! Klanjam se za mene 
umrlomu Otkupitelju svomu u tvojem 
naručju. Gledajući gorku bol, koja je pod 
križem dušu tvoju obuzela, tugujem i 
naričem s tobom. Molim te radi smrti, 
kojom je kao žrtva umro božanski Sin 
tvoj, primi me kao ubogo svoje dijete i 
mojoj raskalašenoj duši daj da nađe uto¬ 
čište u tvom srcu. Amen. 

Očenaš — Zdravo Marijo — Slava Ocu. 

Smiluj nam se, Gospodine ! — Smiluj 
nam se ! 

Čini, da me križ obrani. 

Sinka tvoga smrt sahrani. 

Milost tvoja pomaže. 

XIV. POSTAJA. 

Isusa polažu u grob. 

t ■ 

V. — Klanjamo ti se, Gospodine Isuse 
Kriste, i blagoslivljamo te. 

R. — Jer si po svojem svetom križu 
otkupio svijet. 



Promatraj ovdje žalost i naricanje sv. 
Ivana, sv. Magdalene i drugih vjernih 
duša, kad su Isusa u grob zatvorili. Ali 
više od svega drugoga uzmi si k srcu 

gorku bol presvete Majke njegove, kad 
je vidjela, da je lišena ljubljenoga Sina. 
Srce bi ti se moralo stidom napuniti, ako 
ni jesi tijekom ovoga svetoga križnog^ 
puta nikakova znaka pobožnosti poka¬ 
zao, ako ti se nije kod tolike muke i boli 
u srcu nikakova bol pojavila. Kao dokaz 
svoga poštovanja i sažaljavanja poljubi 
u duhu kamen na svetom grobu, položi 
unutra srce svoje i reci Isusu, koji po¬ 
čiva u smrtnom snu : 

Premilostivi Isuse, koji si meni za lju¬ 
bav htio tako tegoban put proći, klanjam 
ti se u ovome grobu. Ah ! Sadi Isuse u 
srce moje, da s tobom sjedinjen 11 a nov 
život ustati i uz tvoju milost sretno 
umrijeti uzmognem. Udijeli mi po zaslu¬ 
gama gorke svoje muke, koju sam sada 
razmatrao, da mi u čas smrti zadnja 
hrana bude presveti oltarski sakrame- 
nat; zadnje moje riječi : Isus, Marija i 
Josip ; zadnji uzdah da mi bude združen 
s onim, kojim si ti na križu ispustio duh 
svoj za mene ; da uzmognem živom vje¬ 
rom, nepokolebljivim ufanjem i žarkom 

ljubavi s tobom i radi tebe umrijeti, te 
se s tob3m na vijeke veseliti. Amen. 

Očenaš — Zdravo Marijo — Slava Ocu. 

Smiluj nam se, Gospodine ! — Smiluj 
nam se ! 

Kad od smrti t’jelo pade. 

Čini, da se duši dade 
Slava raja vječnoga. 

ZAKLJUČNA MOLITVA. 

Nebeski Oče, vječni Bože ! Sjedinjujem se 
s onom ljubavi, s kojom si ti meni, nevoljnomu 
grješniku, jedinorođenoga Sina svoga Isusa 
Krista poklonio, i s kojom je on po svojoj gor¬ 
koj muci i smrti meni spasenje pribavio. Pri¬ 
kazujem ti ovaj križni put, što sam ga uz tvoju 
milost prošao ; neka ti bude ta pobožnost na 
previšnju slavu, u zahvalu za milosti meni 
i drugima podijeljene na otpuštenje svih grije¬ 
ha cijeloga svijeta, na utjehu i pomoć dušama 
u čistilištu, osobito onima, za koje sam na po¬ 
četku molio. 

0 milosrdni Oče! Pogledaj na lice Krista 
Sina svojega, usliši glas krvi njegove, te budi 
milostiv i milosrdan meni, nevoljnomu grješ¬ 
niku. Amen. 

Hvaljen budi Isus Krist, raspeti Otkupi¬ 
telj i njegova rascviljena Majka Marija! 

Pet Očenaša na čast svetih pet rana božan¬ 
skoga Otkupitelja i jedan Očenaš na nakanu 
svetoga oca pape. 

Pazi ! Ako se sveti križni put završuje pred 
izloženim otajstvom, to se završuje ovako: 

Budi hvaljen i blagoslovljen presveti oltar¬ 
ski sakramenat i bezgrješno Začeće BI. Djevice 
i Majke Božje Marije. 

Očenaš — Zdravo Marijo — Slava Ocu. 

V. — Kruh nebeski dao si im, Gospodine. 

R. — Svu slast imajući u sebi. 

Bože, koji si nam pod sakramentom čudes¬ 
nim uspomenu muke svoje ostavio, daj nam 
molimo, tako štovati sveta otajstva tijela i 
krvi tvoje, da plod otkupljenja tvojega vazda 
u sebi osjećamo. Koji živiš i kraljuješ s Bogom 
Ocem u jedinstvu Duha Svetoga, Bog po sve 
vijeke vijekova. Amen. 


litanije. 

o gorkoj muci i smrti Isusa Krista. 


Gospodine, smiluj se ! 

Kriste, smiluj se! 

Gospodine, smiluj se ! 

Kriste, čuj nas ! 

Kriste, usliši nas! 

Oče nebeski, Bože, 

Sine, Otkupitelju svijeta, Bože, 

Duše Sveti, Bože, 

Sveto Trojstvo, jedan Bože, 

Isuse, Sine Oca, koji si čovjekom postao, 
Isuse, Sine Djevice Marije, 

Isuse, pravi Bože i čovječe, 

Isuse, čovječe boli, 

Isuse, ubogi i ostavljeni od sviju, 
Isuse, od puka svoga neupoznani i odba¬ 
čeni, 

Isuse, prezreni i poruženi, 

Isuse, omraženi i progonjeni, 

Isuse, kao rob za novac prodani, 

Isusr‘ tjeskobi i tuzi prepušteni, 

Isuse, do smrti tužni, 

Isuse, krvavim potom obliveni, 

Isuse, cd vlastitog učenika izdani, 
Isuse, kao zločinac uhvaćen i svezani, 
Isuse, krivo optuženi i osuđeni, 

Isuse, na ruglo stavljeni i bijeni, 
Isuse, razbojniku zapostavljeni, 

Isuse, uza stup privezani, 

Isuse, ričevani i trnjem okrunjeni, 
Isuse, na smrt osuđeni, 

Isuse, težinom križa opterećeni, 

Isuse, na brdo Kalvariju uzašli, 

Isuse, pod križem pali, 

Isuse, Čavlima na križ pribijeni, 

Isuse, žučju i octom napojeni, 

Isuse, koji si na križu umro, 

Isuse, sulicom probođeni, 

Isuse, koji si bio mrtav na krilu svoje 

Majke, 

Isuse, u grob položeni, 

Isuse, prava žrtvo, 

Isuse, krvna žrtvo, 

Isuse, živa i dobrovoljna žrtvo, 

Isuse, izglede i utočište u svim nevo¬ 
ljama, 

Isuse, Spasitelju svijeta, 

Milostiv budi, oprosti nam, Isuse! 
Milostiv budi, usliši nas, Isuse! 


C/l' 

Od svih zala, 

Od svakoga grijeha, 

Od svake pogibli i tijela i duše, 

Od malodušnosti i nestrpljivosti, 

Od svake oholosti života, 

Od pohote očiju i tijela, 

Od nagle i nepripravne smrti, 

Od vječnoga prokletstva, 

Po mukama svojim, 

Po krvavom znoju svojem, 

Po uhićenju svojem, 

Po bolnom bičevanju svojem, 

1 o pogrdnom krunisanju svojem 
Po svojem teškom nošenju križa, 
to okrutnom raspinjanju svojem’ 

Po molitvi svojoj za neprijatelje, 

Po pogledu svoje žalosne Majke, 

Po svojim zadnjim riječima i uzdisajima, 
Po smrti svojoj, J 

Po ranjenim rukama i nogama svojim 
Po rani presv. Srca svoga, ’ 

Po prolivenoj krvi svojoj, 

Po pokopu svojem, 

Na dan sudnji, 

Mi grješnici, 

Da nam po svojoj gorkoj muci i smrti 
milostiv budeš, 

Đa nas dovedeš k pravoj pokori i po¬ 
boljšanju života, 

Da nam pribaviš zasluge svoje muke 
i smrti, 

Da cz~ ' gnemo s pomoću tvoga križa 
-ar.ladati sve pogibli duše, 

Da se udostojiš nas po svojem svetom 
• u svim protivštinama života 

utješiti i ohrabriti, 

Da se Du stojiš po svojoj smrti okrijepiti 
r.is u našoj smrtnoj tjeskobi, 

Da se udostojiš po svojem svetom po- 
~'r j izbaviti duše iz čistilišta 
Isuse Kriste, za nas propeti i umrli, 

Božji, koji uzimaš grijehe svijeta, 

oprosti nam, Isuse ! 

Ja£ir B'žji, koji uzimaš grijehe svijeta, 

ls. nas, Isuse! 

Jaganjće Božji, koji uzimaš grijehe svijeta, 

sniiluj nam se, Isuse! 

V — Klanjamo ti se, Gospodine Isuse Kriste 
i blagosii\ ljamo te. 

R. — Jer si po svojem svetom križu otkupio 
svijet. 

POMOLIMO SE. 


.Gospodine Isuse Kriste, Otkupitelju svijeta 
koji si krv svoju prolio za otpuštenje grijeha, 
tebe ponizno m limo za onu pregorku muku, 
koju si za nas na križu umirući podnio, smiluj 
se namS, i prinesi za nas Ocu nebeskomu nepro 
cijenjeno dostojanstvo muke i smrti svoje, da 
srećno preminemo s ovoga svijeta i otkuplje¬ 
nja tvojega dionici postanemo na vijeke. Koji 
s Ocem i Duhom Svetim živiš i kraljuješ u vijeke 
vijeka. Amen. 

Dušo Kristova, posveti me ! 

Tijelo Kristovo, spasi me! 

Krvi Kristova, napoj me! 

Vođo iz prsi Kristovih, operi me! 

Muko Kristova, potkrijepi me! 

0 dobri Isuse, usliši me! 

Među rane svoje sakrij me! 

Ne dopusti mi, da se odijelim od tebe ! 

Od neprijatelja hudobnoga brani me! 

Na čas smrti moje zovni me! 

I zapovijedi mi doći k tebi, 

Da sa Svetima tvojima hvalim te 
U vijeke vijeka. Amen. 

Oprosti : 1. 300 dana svaki put; 2. 7 godina 
jedan put na onaj dan, kad se moli poslije svete 
pričesti; 3. Potpuni oprost jedan put na mjesec 
kojigod dan, ako se moli svaki dan. Pogodbe : 
• sveta ispovijed, sveta pričest, pohod koje crkve 
i molitva na nakanu svetoga oca pape. (Re¬ 
dovno se moli 6 Očenaša, ”6 Zdravih Marija 
i Vjerovanje Apostolsko). 


I. 

1. Stala Majka pod raspelom. 
Pod raspetim Sinka t’jelom 
Zaplakala gorki plač. 

2. Kan’ da dušu tugujuću, 
Rascviljenu, stradajuću. 
Probode joj britki mač. 

3. Turobna i pobijena 
Bješe Majka preblažena 
A^ajka Sina jedinog. 

4. Kada jaučuć i cvileći 
Vidje dragu Krvcu teći 
I pogubu čeda svog. 

5. Tko će videć ne plakati. 
Isusova kako Mati 

Gine s bijede tolike ? 

II. 

1. O Isuse, ja spoznavam. 

Da sam Tebi zgr’ješio. 
Teškim gr’jehom jadnik. 
Tvoju ljubav sam izgubio. 

2. S Judom sam i Kaifom Tebi 
Svjedočio, sudio. 

Te sHerodom i Pilatom 
Tebi smrt dosudio. 

3. Izdjelao križ sam Tebi. 

Oštru krunu spleo Ti, 

Bičem sam Te bičevao, 
Drznuh Te se probosti. 

4. Ja sam uzrok Tvojoj smrti. 
Da se lila sveta Krv, 

Dionik sam raspinjanja. 

O ja jadni zemski crv! 

5. O Isuse, ja se kajem ; 
Gr’jeŠnom meni milost daj. 
Da Ti služim sve do smrti 
I da stečem vječni raj. 


III. 

1. Narode moj židovski među svim odbrani 
I od Oca mojega na službu izbrani. 

2. Narode moj, reci mi, a na Čudo sebi : 

Kakvu Ii sam nepravdu učinio Tebi ? 

3. Izvedoh te iz ropstva, teška Misirskoga 
A ti kruto sveza me, kao roba svoga ! 

4. Kroz to more Crveno, vodah te po suhom. 
Faraona utopih u valovlju morskom : 

5. A ti mene kroz more smrtnih goniš jada. 

U Krvi me vlastitoj utopit si rada. 

6. Četrdeset punih Ijet’ u pustinji hranu 
Davao sam ti obilnu — anđeosku manu. 

7. I čudesa stvarao sam med’ tobom živući. 
Bolesne ozdravljajuć, mrtve podižući. 

8. A za sve to, puče moj. tako mc obruži : 

K drvu križnom pribi me. žednom octa pruži. 






